Vetrarhæfileikarnir 2013 fóru fram í Borgarleikhúsinu í dag með þátttöku hæfileikafólks úr röðum fatlaðs og ófatlaðs fólks . Hæfileikarnir marka upphaf ímyndarátaks á vegum Réttindavaktar velferðarráðuneytisins sem ætlað er að auka vitund almennings um styrkleika fatlaðs fólks . Réttindavakt ráðuneytisins stendur fyrir átakinu í samstarfi við Geðhjálp , Landssamtökin Þroskahjálp og Öryrkjabandalag Íslands . Teknar hafa verið upp auglýsingar þar sem fatlaðir einstaklingar sýna styrk sinn og sjónum er beint að þeim hæfileikum sem fólk býr almennt yfir . Auglýsingarnar voru frumsýndar við upphaf Vetrarhæfileikanna en þær verða á næstunni sýndar í sjónvarpi og netmiðlum . Eygló Harðardóttir , félags - og húsnæðismálaráðherra setti Vetrarhæfileikana með stuttu ávarpi og síðan komu fram hæfileikaríkir einstaklingar , fatlaðir sem ófatlaðir , og léku ýmsar listir . Þriggja manna dómnefnd veitti umsagnir um hvert atriði en hana skipuðu Eygló Harðardóttir , Steinunn Ása Þorvaldsdóttir og Anna Svava Knútsdóttir . Meðal þeirra sem komu fram voruMamikó Dís Ragnarssdóttir tónlistarkona , Bergvin Oddsson uppistandari , Steinar Baldursson tónlistarmaður og RWS vegglistahópurinn . Í lokin veitti Eygló Harðardóttir Kyndilinn sem eru hvatningarverðlaun Réttindavaktar velferðarráðuneytisins ætluð fjölmiðli sem fjallað hefur skarað fram úr í umfjöllun um málefni fatlaðs fólks . Þetta er í fyrsta sinn sem þessi verðlaun eru veitt og féll Kyndillinn í skaut RÚV að þessu sinni .